b'\n_START_ARTICLE_\nRenault F1\n_START_PARAGRAPH_\nMo\xc5\xa1tvo Renault je eno od mo\xc5\xa1tev v Formuli 1. \xc5\xa0ef mo\xc5\xa1tva je Flavio Briatore. Po tekmovanju v Formuli 1 v drugi polovici 70-tih in prvi polovici 80-tih, so sicer uspe\xc5\xa1no sodelovali le kot dobavitelji motorjev, pred sezoni 2002 pa so se vrnili z nakupom Benettona, ki so ga preimenovali v Renault. V sezoni 2006 sta za Renault dirkala Fernando Alonso in Giancarlo Fisichella ter mo\xc5\xa1tvu prinesla drugi zaporedni konstruktorski naslov, Alonso pa je osvojil \xc5\xa1e svoj drugi zaporedni dirka\xc5\xa1ki naslov.'